2014 साली झालेल्या पोटनिवडणुकीत विक्रमी मताधिक्याने निवडून येणाऱ्या प्रीतम मुंडे यांच्यासमोर यंदा बजरंग सोनवणे यांच्यारुपाने राष्ट्रवादी काँग्रेसने तगडं आव्हान उभं केलं आहे. विधापरिषदेचे विरोधी पक्षनेते धनंजय मुंडे यांचे ते निकटवर्तीय आहेत. 

लोकसभा निवडणुकीचे निकाल आता काही वेळातच स्पष्ट होतील. भाजपच्या नेतृत्वाखालील NDA सरकार सत्ता कायम राखेल की काँग्रेसला पाच वर्षांनी पुन्हा मुसंडी मारता येईल, हेही स्पष्ट होईल. 

पाहा निवडणूक निकालांचे ताजे आकडे आणि सविस्तर विश्लेषण इथे - 

मराठवाड्यातील एक महत्त्वाचा मतदारसंघ म्हणून बीड लोकसभा मतदारसंघाकडे पाहिले जाते. 2009 साली बीड लोकसभा मतदारसंघाचं प्रतिनिधित्व करणाऱ्या गोपीनाथ मुंडे यांना भाजपाचे लोकसभेतील उपनेते होण्याची संधी मिळाली होती. 

2014 साली झालेल्या निवडणुकीमध्ये गोपीनाथ मुंडे मोठ्या फरकाने विजयी झाले होते. या निवडणुकीमध्ये त्यांना 6 लाख 35 हजार 995 मतं मिळाली होती. मात्र केंद्रामध्ये नवं सरकार आल्यानंतर काही दिवसांमध्येच त्यांचं अपघाती निधन झालं.

2014 साली झालेल्या पोटनिवडणुकीमध्ये गोपीनाथ मुंडे यांच्या कन्या प्रीतम मुंडे यांना भाज... आणखी 4000 वर्णांसाठी लेख सुरू ठेवा:
पाची उमेदवारी मिळाली. प्रीतम यांना 9 लाख 22 हजार 416 मतं मिळाली आणि त्यांनी एक विक्रमच प्रस्थापित केला. 

त्यांच्याविरोधात काँग्रेसच्या अशोक पाटील यांना 2 लाख 26 हजार 95मतं मिळाली होती. पोटनिवडणुकीतील या निकालामुळे बीड मतदारसंघाकडे देशातील सर्वच राजकीय विश्लेषकांचे लक्ष गेलं.

ग्रामविकासमंत्री पंकजा मुंडे यांची गेल्या पाच वर्षातील कामगिरी, लोकांशी असलेला संपर्क आणि गोपीनाथ मुंडे यांचा वारसा यासगळ्या बाबी प्रीतम यांच्यासाठी महत्वाच्या होत्या. मतदारांवर या बाबींचा कितपत प्रभाव पडला यावरच त्यांच्या विजयाचं भवितव्य ठरलेलं आहे.

पण यंदा परिस्थिती वेगळी होती. राष्ट्रवादी काँग्रेसने जिल्हाध्यक्ष बजरंग सोनवणे यांना इथून उमेदवारी दिली. विरोधी पक्षनेते धनंजय मुंडे यांच्या ते जवळचे आहेत. त्यांच्यासाठी धनंजय मुंडे हे आग्रही होते. मुंडे यांनी भाजप सोडल्यावर त्यांनीही भाजप सोडली होती.

सोनवणे यांच्या उमेदवारीमुळे या मतदारसंघात मराठा आणि वंजारी मतांच ध्रुवीकरण झाल्याचं म्हटलं जातं. जात हा फॅक्टर या निवडणुकीत पाहायला मिळाला. त्यातच सोनवणे यांचा प्रचार करताना शेतकरी पुत्र म्हणून त्यांची ओळख करून दिली गेली.

लोकसभेसाठी ते नवखे असले तरी जिल्ह्याच्या राजकारणात ते नवखे नाहीत. येडेश्वरी हा साखर कारखाना ते चालवतात. या कारखान्यामुळे केज आणि परळी दोन तालुक्यांवर त्यांचा प्रभाव आहे. 

सोनवणे यांना राष्ट्रवादीने उमेदवारी दिली असली तरी राष्ट्रवादीच्या अंतर्गत असंतोषाचा परिणाम निवडणुकीत दिसून येईल, असं राजकीय विश्लेषक म्हणतात.

दुसरीकडे प्रीतम मुंडे यांना त्यांच्याविषयी असलेली नाराजी त्यांच्यासाठी त्रासदायक ठरू शकते. गोपीनाथ मुंडे यांच्या नावाचा करिष्मा या निवडणुकीत किती चालला? जिल्ह्यातील राजकीय नेत्यांनी प्रत्यक्ष आणि अप्रत्यक्षपणे कुणाचं काम केलं? मताचं ध्रुवीकरण किती प्रभावी ठरलं? हे या निवडणुकीतले काही महत्वाचे फॅक्टर ठरणार आहेत.

त्यातच ऐन निकासांच्या एकदिवस आधी जयदत्त क्षीरसागर यांनी शिवसेनेची वाट धरल्यानं त्याचा काय परिणाम होईल याकडेही सर्वांच्या नजरा आहेत. 

वंचित बहुजन आघाडीतर्फे प्रा. विष्णू जाधव ही निवडणूक लढवत आहेत. वंचित बहुजन आघाडीच्या मतांमुळे आघाडीला फटका बसेल असं लोकांना वाटतं. तसंच निवडणुकीच्या रिंगणामध्ये एकूण 36 उमेदवार आहेत. त्यामुळेही मताचं विभाजन होऊ शकतं. 

यावेळेसची लढाई अटीतटीची आहे हे मात्र नक्की असल्याचं...